2012-ben bekerült az OFC-nemzetek kupájára utazó válogatott keretbe. Június 1-jén mesterhármast lőtt Vanuatu ellen csapata első mérkőzésén. A csoportban a második helyen végeztek Tahiti mögött. Az elődöntőben nagy meglepetésre Új-Kaledónia megverte 2-0-ra Új-Zéland válogatottját, az első gólt Kaï szerezte. A döntőben végül 1-0-ra kikaptak Tahiti labdarúgó válogatottjától, már másodszor a tornán. Kaï összesen 4 gólt szerzett 5 meccs alatt és így ő lett a torna bronzcipőse holtversenyben a Salamon-szigeteki Benjamin Totorival és a tahiti Jonathan és Alvin Tehauval.